Tūbė

Tūbė (Verbascum) – bervidinių (Scrophulariaceae) šeimos augalų gentis, kuriai priklauso dvimetės žolės su viršuje šakotais stiebais ir pamatine lapų skrotele. Lapai taip pat išsidėtę ir ant stiebo. Ir stiebas, ir lapai apaugę plaukeliais, kurie net gali sudaryti veltinį. Žiedai sukrauti viršutinių lapų pažastyse skėčių pavidalo žiedynuose. Vainikėlis geltonas, rečiau baltas ar violetinis. Žydi liepos – rugsėjo mėn. Žiedai nektaro neturi, tačiau kuokelių plaukelių sultyse yra cukraus ir kitokių maisto medžiagų, todėl vabzdžiai atlieka kryžminį apdulkinimą.

Tūbės tarpsavęs kryžminasi, tačiau hibridai nevaisingi. Gentyje yra apie 250–360 rūšių, Lietuvoje auga 4 rūšys ir dar kelios auginamos:
 Smulkiažiedė tūbė (Verbascum thapsus)
 Didžiažiedė tūbė (Verbascum densiflorum)
 Juodoji tūbė (Verbascum nigrum)
ir kt.

Bervidiniai